У Вікіпедыі ёсць артыкулы пра іншых асоб з прозвішчам Сляндзінскі.

**Вікенцій Леапольд Сляндзінскі** (16 студзеня 1838, в. Скрабіна  (літ.) (бел. Ёнаўскага раёна, Каўнаскі павет  — 1909, Вільня) — польскі, літоўскі і беларускі мастак і піяніст, сын мастака Аляксандра Сляндзінскага, бацька мастака Людаміра Сляндзінскага.

Біяграфія
---------

У дзяцінстве рос у вёсках Барцяны над Віліяй і Баярышкі над Нявежай, а таксама ў Чырвоным Двары пад Коўна. Першыя ўрокі жывапісу атрымаў ад бацькі, мастака Аляксандра Сляндзінскага. Пасля пераезду с бацькамі ў Вільню браў урокі фартэпіяна ў Станіслава Манюшкі і ўрокі жывапісу ў Канута Русецкага.

У 1832 годзе, пасля Паўстання 1830—1831 гадоў, імперскія ўлады закрылі Віленскі ўніверсітэт з яго Віленскай мастацкай школай. У 1856 годзе Вікенцій Слендзінскі разам з сябрам, будучым мастаком Міхалам Андрыёлі, паступіў вучыцца ў Маскоўскае вучылішча жывапісу, скульптуры і дойлідства, займаўся пад кіраўніцтвам земляка, мастака Сяргея Заранкі.

### Маскоўскі перыяд

Большасць віленскіх мастакоў таго часу аддавалі перавагу вучобе ў Санкт-Пецярбургу, у Імператарскай акадэміі мастацтваў, якая мела больш высокі рэйтынг, але туды складаней было паступіць. Маскоўская мастацкая школа была яшчэ зусім маладая, не валодала вялікай колькасцю вядомых настаўнікаў, і яшчэ не былі сфармаваныя па сутнасці адукацыйныя традыцыі. Але ў той жа час, Імператарская Акадэмія мастацтваў знаходзілася пад моцным уплывам акадэмізму, абмяжоўваючы рэалістычны напрамак, што прывяло нават ў 1863 годзе да «бунту чатырнаццаці» і наступнаму ўзнікненню плыні «перасоўнікаў».

У гэтым плане Маскоўская школа мела лепшы, дэмакратычны падыход, спрыяльны для развіцця рэалістычнага стылю.
Паўплываў і той факт, што ў вучылішча выкладаў зямляк Вікенція Сляндзінскага — мастак Сяргей Заранка. Таксама Вікенцію Сляндзінскаму выкладаў рускі жывапісец Аляксей Саўрасаў. У гэты ж час у вучылішчы ў Сяргея Заранкі атрымліваў мастацкую адукацыю іншы будучы знакаміты рускі жывапісец Васіль Пяроў.

### Пецярбургскі перыяд

У 1859 году Вікенцій Сляндзінскі разам з Міхалам Андрыёлі паступілі ў Імператарскую Акадэмію мастацтваў. У працэсе навучання Вікенцій два разы быў узнагароджаны медалямі — 2-і срэбраны медаль Акадэміі Майстэрстваў ў 1858 годзе і 1-ы срэбраны медаль у 1859 за эцюд «Данііл у рове ільвіным». Гэты твор пасля набыў граф Бенедыкт Тышкевіч. У 1861 Вікенцій быў удастоены звання класнага мастака 3 ступені. Творчая кар’ера Сляндзінского магла б быць сапраўды паспяховай, калі б не ўдзел у антыўрадавым паўстанні.

Галерэя
-------

* Аўтапартрэт, 1862 год. Літоўскі мастацкі музейАўтапартрэт, 1862 год. Літоўскі мастацкі музей
* Партрэт Тадэвуша Багдановіча. 1891 (?)Партрэт Тадэвуша Багдановіча. 1891 (?)
* Альжбета Яўхімія Радзівіл (з Вішнявецкіх), 1884Альжбета Яўхімія Радзівіл (з Вішнявецкіх), 1884
* Партрэт Вінцэнта БагдановічаПартрэт Вінцэнта Багдановіча
* Партрэт рускага афіцэра, 1868, Літоўскі мастацкі музейПартрэт рускага афіцэра, 1868, Літоўскі мастацкі музей
* Партрэт дамы, 1878Партрэт дамы, 1878
* Бабуля зацягвае нітку, 1860, Літоўскі мастацкі музейБабуля зацягвае нітку, 1860, Літоўскі мастацкі музей
* Аўтапартрэт. Галерэя Сляндзінскіх у БеластокуАўтапартрэт. Галерэя Сляндзінскіх у Беластоку
* Партрэт Арлоўскага. Галерэя Сляндзінскіх у БеластокуПартрэт Арлоўскага. Галерэя Сляндзінскіх у Беластоку
* Партрэт Розы Верашчынскай-Місевіч. Галерэя Сляндзінскіх у БеластокуПартрэт Розы Верашчынскай-Місевіч. Галерэя Сляндзінскіх у Беластоку
* «Елеазар». Галерэя Сляндзінскіх у Беластоку«Елеазар». Галерэя Сляндзінскіх у Беластоку
* Мастацкая капэрта Рэспублікі Беларусь 2014 г. з рэпрадукцыяй партрэта шляхціца Тадэвуша Багдановіча пэндзля Вікенція Сляндзінскага, 1891 (?)Мастацкая капэрта Рэспублікі Беларусь 2014 г. з рэпрадукцыяй партрэта шляхціца Тадэвуша Багдановіча пэндзля Вікенція Сляндзінскага, 1891 (?)

Зноскі
------

Літаратура
----------

* *Дробаў Л. Н.* Сляндзінскі Вікенцій // Беларуская энцыклапедыя: У 18 т. Т. 15: Следавікі — Трыо / Рэдкал.: Г. П. Пашкоў і інш. — Мн. : БелЭн, 2002. — Т. 15. — С. 36—37. — 10 000 экз. — ISBN 985-11-0035-8. — ISBN 985-11-0251-2 (т. 15).

Спасылкі
--------

* 
* 
* 
* *Сяргей Гваздзёў* Людамір Сляндзінскі. Трайны партрэт // «Новы час» № 17 (338), 3 мая 2013. — С. 15.
* Сляндзінскі Вікенцій на сайце анлайн-энцыклапедыі «Беларусь у асобах і падзеях»

|  |  |
| --- | --- |
| ⚙️   Генеалогія і некрапалістыка | IPSB: wincenty-leopold-slendzinski-slendzinski-slendzinski · Sejm-Wielki.pl |
| Нарматыўны кантроль | NUKAT: n98011522 · VIAF: 164210350 · БАП: 141754 |